Saattohoitopotilaan hengenahdistuksen ja kivun hoito : Verkko-oppimateriaali hoitotyön opiskelijoille
Arola, Mikko (2018)
Arola_Mikko_2018_01_11.pdf (822.5Kt)
http://urn.fi/URN:NBN:fi:amk-201801121270
Saattohoidolla tarkoitetaan kuolemaa lähestyvän ihmisen hoitamista viimeisten viikkojen tai päivien aikana. Saattohoitopotilaalla on usein merkittävästi heikentynyt oma toimintakyky ja elintoimintojen hiipuminen näkyy kuolemaa lähestyessä. Se on viimeinen osa palliatiivisesta hoidosta. Vuosittain n. 15000 ihmistä tarvitsee saattohoitoa Suomessa.
Pitkälle edenneissä sairauksissa hengenahdistuksesta kärsii 90-95% potilaista. Kipu on yleistä monissa kuolevaan johtavissa sairauksissa. Siksi kivun- ja kärsimyksen hoito on tärkeä osa saattohoidossa. Palliatiivinen sedaatio tarkoittaa kuolevan potilaan tarkoituksenmukaista tajunnantason alentamista lääkehoidon avulla.
Opinnäytetyön tarkoituksena on lisätä hoitotyön opiskelijoiden toimintavalmiuksia saattohoitopotilaan hengenahdistuksen ja kivunhoidosta. Opinnäytetyön tavoitteena on lisätä hoitotyön opiskelijoiden tietoa saattohoitopotilaan hengenahdistuksen ja kivunhoidosta. Opinnäytetyön tehtävänä on tuottaa verkko-oppimateriaalia hoitotyön opiskelijoille.
Jatkokehitysideana aiheesta voisi pitää oppitunnin sairaanhoitajaopiskelijoille tai valmistuneille sairaanhoitajille.